**“Υδάτινοι Δρόμοι και Ιστορίες στο Ε4 και στα Γεωπάρκα της Ανατολικής Μεσογείου”**

Η πράξη «Υδάτινοι Δρόμοι και Ιστορίες στο Ε4 και στα Γεωπάρκα της Ανατολικής Μεσογείου» του Προγράμματος Συνεργασίας lnterreg ν -Α « Ελλάδα-Κύπρος 2014-2020» με συγχρηματοδότηση από το Ευρωπαϊκό Ταμείο Περιφερειακής Ανάπτυξης, στον θεματικό άξονα 3 - Διατήρηση και προστασία του περιβάλλοντος και πρόληψη κινδύνων. Ο συνολικός προϋπολογισμός του έργου, μετά τις αναθεωρήσεις της Κοινής Γραμματείας, ανέρχεται σε 809.172,30€,από τα οποία 118.180,00€ αφορούν τον προϋπολογισμό του Υπουργείου Πολιτισμού και Αθλητισμού / ΕΦΑ Λασιθίου.

Το έργο αφορά την βελτίωση και ενίσχυση της ελκυστικότητας περιοχών φυσικού και πολιτιστικού ενδιαφέροντος μέσω της προστασίας και ανάδειξης σημαντικών «στοιχείων νερού» στο μονοπάτι Ε4 στην Κρήτη και στην Κύπρο. Το Ε4 έχει ιδιαίτερη περιβαλλοντική, πολιτιστική, και ιστορική αξία για τα δύο νησιά. Διατρέχει περιοχές και μνημεία ιδιαίτερου φυσικού κάλλους οι οποίες εντάσσονται σε ευρωπαϊκά και διεθνή δίκτυα προστασίας όπως το Natura 2000 και το δίκτυο Γεωπάρκων UNESCO στο οποίο ανήκουν τα Γεωπάρκα Σητείας(Κρήτη) και Τροόδους(Κύπρος). Το έργο προβάλλει την αξία και τα ιδιαίτερα χαρακτηριστικά γεωλογικής και πολιτιστικής κληρονομιάς, συντελεί στην προστασία και διατήρηση του φυσικού και πολιτιστικού περιβάλλοντος και ευαισθητοποιεί τους πολίτες σχετικά με την κλιματική αλλαγή και την αειφορία. Η αύξηση της επισκεψιμότητας θα επιτευχθεί μέσω της αναβάθμισης του τουριστικού προϊόντος με την εισαγωγή του υδάτινου στοιχείου ως σημαντικού παράγοντα διαμόρφωσης τόσο του φυσικού τοπίου όσο και του πολιτισμού στις περιοχές αυτές.

 Συγκεκριμένα το έργο περιλαμβάνει: δράσεις επαυξήσεις δυνατοτήτων υφιστάμενων υποδομών (επισκέψιμοι χώροι και διαδραστικές μακέτες), εμπλουτισμό και ανάπτυξη δραστηριοτήτων, ενημέρωση και εκπαίδευση των κατοίκων, τουριστών, μαθητών και επιχειρηματιών με χρήση νέων τεχνολογιών ΤΠΕ ειδικές για τουριστικές/ψυχαγωγικές/εκπαιδευτικές επισκέψεις, καταγραφή και τεκμηρίωση μνημείων και περιοχών φυσικού ενδιαφέροντος στοιχείων νερού, φορητές μουσειοσκευές, επικοινωνιακό υλικό, ντοκιμαντέρ/μικρά διαφημιστικά σποτ, πιλοτικές δράσεις προστασίας, διατήρησης και αποκατάστασης διαταραγμένων οικοτόπων.

 Η πράξη θα έχει πολλαπλά και σημαντικά οφέλη α) για τις περιοχές παρέμβασης μέσω της αύξησης αναγνωρισιμότητας, ελκυστικότητας και επισκεψιμότητας, καθώς και της επιμήκυνσης της τουριστικής περιόδου, β) για τους κατοίκους μέσω της ενίσχυσης της επιχειρηματικότητας, της απασχόλησης και της διαφοροποίησης της τοπικής οικονομίας, γ) για τους επισκέπτες μέσω της προσφοράς ποιοτικών προϊόντων και υπηρεσιών.